钦定古今图书集成/明伦汇编/官常典/第089卷 > 光王琚
## 钦定古今图书集成/明伦汇编/官常典/第089卷 > 光王琚

按《唐书》本传：“光王琚，开元十三年始王，与仪、颖、永寿、
延、盛、济七王同封，俄领广州都督，勇力善骑射，帝爱
之。与鄂王同居，友睦甚，皆笃学。既废无嗣。初琚名涺，
仪王潍，颖王沄，永王泽，寿王清，延王洄，盛王沐，济王
溢，信王沔，义王漼，陈王沚，丰王澄，恒王潓，凉王漎，汴
王滔。至二十三年，诏悉改今名。”

按《旧唐书》本传：“光王琚，元宗第八子也。开元十二年，
封为光王。十五年，遥领广州都督、五府经略大使。二
十三年七月，光王琚、仪王潍、颖王沄、寿王清、延王洄、
盛王沐、信王沔、义王漼等十王并授开府仪同三司。
皇子珪封为陈王，澄封为翌王，潓封为恒王，滔封为
汴王。陈王已下第四王幼，未授官，并置府官僚属。其”
日光仪等十人，同于东宫尚书省，上诏宰臣及文武
百僚送仪注甚盛。俄除十五王府元僚，并未有府幕
同于礼院，上亦无精选。其时琚兼广州都督，馀如故。
琚与鄂王瑶、皇子中有学尚才识，同居内宅，最相爱
狎。琚有才力，善骑射，初封甚善，元宗爱之，以母见疏
薄，尝有怨言，为人所构得罪，人用怜之。宝应元年五
月，追复官爵。无子